
Dražice, 7. rujna 2026. godine
Uvod
Općinskom vijeću Općine Jelenje podnosim izvješće o radu za razdoblje od 1. siječnja do 30. lipnja 2026. godine. Izvješće donosi pregled ključnih komunalnih i infrastrukturnih projekata te aktivnosti u području predškolskog odgoja, kulture, sporta, turizma i života lokalne zajednice.
Prvo polugodište obilježili su otvaranje novog krila dječjeg vrtića u Podhumu, završetak proširenja mjesnog groblja u Jelenju te nastavak izgradnje vodovoda i sustava odvodnje u sklopu projekta Aglomeracije Rijeka. Uz navedena ulaganja, održana su brojna događanja posvećena lokalnoj tradiciji, sportu i povezivanju mještana.
Rad Općinskog vijeća i informiranje javnosti
U izvještajnom razdoblju održana je dvije sjednica Općinskog vijeća Općine Jelenje. U siječnju je distribuiran 16. broj Glasnika Općine Jelenje, a objavljeni su i javni pozivi za sufinanciranje udruga te natječaji za sportske stipendije.
Pregled projekata i aktivnosti po mjesecima
Siječanj 2026
Obavljen je tehnički pregled novog dijela zgrade dječjeg vrtića u Podhumu, dok su na mjesnom groblju u Jelenju bili u tijeku radovi na proširenju. Tijekom poledice obavljeno je posipanje cesta.
U suradnji s Jelenskim maškarama otvoren je mesopust. KUD Zvir održao je tečaj potresujke, a trajale su i pripreme za Grobničku balinjeradu te veliku maškaranu feštu u Boćarskom domu Dražice. Općina Jelenje sufinancirala je navedene aktivnosti.
Kvarner je ponio titulu Europske regije gastronomije 2026., a Jelenje u projektu sudjeluje putem turističke platforme Visit Jelenje. Započele su i pripreme za obilježavanje stote obljetnice planianrskog doma Hahlić.
Veljača 2026
Završeno je mesopusno razdoblje, u čijem su obilježavanju sudjelovale Jelenske maškare i Maškare Zoretići. Njihov je angažman pridonio očuvanju pusnih običaja i tradicije jelenjskog kraja.
Ožujak 2026
Otvoreno je novo krilo dječjeg vrtića u Podhumu. Nastavljeni su radovi na groblju u Jelenju, a u sklopu aglomeracije asfaltiran je dio cesta u Podkilavcu i Podhumu. Radovi na projektu aglomeracije nastavljeni su i nakon tih zahvata.
Napredovali su radovi na trgovini Tommy u središtu Dražica, kao poduzetničkom ulaganju u proširenje lokalne trgovačke ponude.
Održana je biciklistička utrka na Rastočinama, a više od stotinu žena sudjelovalo je u pohodu na Hahlić u sklopu obilježavanja stote obljetnice. U pregledu aktivnosti zabilježene su i održana maškarana fešta, Grobnička balinjerada te druga mesopusna događanja. Općina Jelenje sufinancirala je navedene aktivnosti.
Dodijeljene su nagrade najboljim sportašima i studentima te je održana akcija Zelena čistka.
Travanj 2026
Radovi na izgradnji novih grobnih mjesta približili su se završetku. Napredovali su i radovi na izgradnji vodovoda i kanalizacije te na Tommy Maximarketu u Dražicama.
Područjem Jelenja prošla je karavana Svjetskog prvenstva u reliju (WRC). Nadograđen je mural na Črnom kamiku, a u povodu Uskrsa podijeljeni su poklon-paketi. Objavljen je i raspored dolazaka bibliobusa za sljedeća tri mjeseca.
Održano je četvrto izdanje utrke Grobnik Backyard Ultra. Odigrana je memorijalna nogometna utakmica u sjećanje na Ivu Puljanića te održana biciklijada u čast Dejana Ljubasa i Dalibora Kalčića.
Svibanj 2026
Završeni su radovi na groblju u Jelenju, dok je nastavljena izgradnja vodovodnih ogranaka i sustava odvodnje. Najavljeno je skorašnje otvaranje Tommy Maximarketa u Dražicama. Obnovljen kip mliakrice u Dražicama
Započele pripreme za Festival palente i sira. Obilježen je Dan državnosti.
Za karatista Ariana Brozovića, koji je osvojio naslov prvaka, održan je prijem kod načelnika. U ribolovnom sportu održana je Spin liga.
Lipanj 2026
Otvoren je Tommy Maximarket u Dražicama. Proširenje mjesnog groblja u Jelenju završeno je, a radovi na izgradnji vodovoda i sustava odvodnje u sklopu projekta Aglomeracije Rijeka nastavili su napredovati.
Održan je Festival palente i sira, a u tijeku su bile pripreme za manifestaciju Mlikarica – Feral ki je pušćal sinjal. Otvorena je izložba radova Petrovski krisi. U povodu Dana antifašističke borbe položeni su vijenci.
Boćarski klub Podhum osvojio je naslov prvaka i izborio plasman u Prvu hrvatsku boćarsku ligu, dok su nogometaši Rječine ostvarili ulazak u viši rang natjecanja. Tim su uspjesima upućene čestitke klubovima i sportašima.
Održani su Memorijalni turnir Bruno Ban, Dan ribiča / Grobnička pastrva te manifestacija 24. ure Hahlića. Vespa susret ponovno je povezao riječki prsten i područje Jelenja.
Mještani su na Trgu mlikarice zajednički pratili nastupe hrvatske nogometne reprezentacije. Početak školskih praznika obilježen je kinom na otvorenom, a KUD Zvir održao je kreativne radionice. Održana je i akcija dobrovoljnog darivanja krvi. Općina Jelenje sufinancirala je navedene aktivnosti.
Zaključak
U prvih šest mjeseci 2026. godine dovršeni su važni zahvati u predškolskoj i komunalnoj infrastrukturi: otvoreno je novo krilo dječjeg vrtića u Podhumu i završeno proširenje mjesnog groblja u Jelenju. Izgradnja vodovoda i sustava odvodnje u sklopu Aglomeracije Rijeka nastavljena je tijekom cijelog izvještajnog razdoblja.
Kulturna, sportska i društvena događanja, uspjesi lokalnih sportaša te aktivnosti udruga i volontera obilježili su život zajednice. Redovito se održava Jelenski sajam. Zahvaljujem svima koji su sudjelovali u provedbi projekata, očuvanju tradicije i organizaciji aktivnosti za naše mještane.
OSTALE AKTIVNOSTI

PROJEKTI NA KOJIMA KONTINUIRANO RADIMO U PROTEKLOM RAZDOBLJU
 Briga za najmlađe: Proširenje dječjeg vrtića u Podhumu
 Generacijski projekt: Vodovod i kanalizacija kroz Aglomeraciju Rijeka
 Zelena tehnologija: Solarna elektrana u Dubini
 Briga za starije: Kućanska zajednica Jelenje

Transparentnost
· Redovito se ažurira internetski portal www.jelenje.hr
· Redovito se ažurira kalendar događanja: https://www.jelenje.hr/kalendar-dogadanja/ 
· Redovito se objavljuju dokumenti Općinske uprave
· Općina Jelenje izdaje vlastite Službene novine
· Redovito izvještavanje medija o radu Općinske uprave
· Općina Jelenje odgovara na sve upite i zahtjeve u zakonskom roku

Poslovni sastanci
· Svečane sjednice Općinskog vijeća – gradovi i općine u okruženju
· Redovito primanje mještana, bez najave
· Komunalni info: Svakodnevni sastanci vezani uz otvorena gradilišta i projekte
· Održano više sastanaka s predstavnicima Primorsko – goranske županije (uprava, ustanove, tvrtke)
· Susret sa Županom PGŽ – koordinacija s gradonačelnicima i načelnicima
· Sastanci koordinacijskog vijeća Urbane aglomeracije Rijeka
· Redoviti kontakti s OŠ Jelenje-Dražice i Dječji vrtić Grobnički tići
· Sudjelovanje na Skupštinama Komunalnih društava u kojima Općina Jelenje ima udio u vlasništvu (KD Čistoća, KD ViK, KD Autotrolej)
· Sastanak Civilna zaštita Općine Jelenje
· Sastanci po Ministarstvima Republike Hrvatske
· Održana Skupština TZ Jelenje


Turizam i manifestacije
Općina Jelenje i Turistička zajednica Općine Jelenje, uz podršku lokalnih udruga, organizirali su niz manifestacija koje povezuju kulturu i tradiciju našeg kraja. Također, pod pokroviteljstvom Općine, organizirane su sportske manifestacije i natjecanja. U navedenom razdoblju održane su i dvije akcije darivanja krvi. Načelnik je redovito prisustvovao tim događanjima, bilo kao pokrovitelj ili gost.  Kalendar događanja na području Općine Jelenje: https://www.jelenje.hr/kalendar-dogadanja/

Župa
Općina Jelenje kontinuirano podržava aktivnosti u Župi Jelenje, osiguravajući redovitu financijsku potporu i suradnju u organizaciji različitih događanja.

Vatrogastvo
Mjere zaštite od požara provodile su se u skladu sa zakonskim obvezama, Procjenom i Planom zaštite od požara. Sve obveze prema Programu aktivnosti u provedbi posebnih mjera zaštite od požara od interesa za Republiku Hrvatsku za ovogodišnju protupožarnu sezonu su ispunjene.

Za obavljanje motrenja, čuvanja i ophodnje građevina i prostora s povećanim rizikom od požara, sklopljen je ugovor s Dobrovoljnim vatrogasnim društvom "Ivan Zoretić-Španac" - Jelenje. Ovo društvo posjeduje svu potrebnu opremu i ljudstvo za kvalitetno izvršavanje svojih zadataka. Sredstva za obavljanje vatrogasne djelatnosti redovito su uplaćivana.







Skraćeni izvještaj o prihodima i rashodima za razdoblje od 1. 1 . - 30. 6. 2026.

	KLASA
	OPIS
	PRVE IZMJENE I DOPUNE PRORAČUNA ZA 2026 -REBALANS                     (EUR)

	POLUGODIŠNJE IZVRŠENJE         1-6/26             (EUR)
	Index     (4/3) 

	1
	2
	3
	4
	5

	6
	Prihodi poslovanja
	7.900.682,24
	2.448.973,80
	31

	7
	Prihodi od prodaje nefinancijske imovine
	200.000,00
	10.958,00
	5

	
	Višak prihoda prethodnih godina
	407.317,76
	407.317,76
	100

	8
	Primici za financijsku imovinu 
	0,00
	0,00
	0

	
	UKUPNO PRIHODI I PRIMICI
	8.508.000,00
	2.867.249,56
	34

	3
	Rashodi poslovanja
	4.616.222,00
	2.034.387,04
	44

	4
	Rashodi za nabavu nefinancijske imovine
	3.669.200,00
	348.166,66
	9

	5
	Izdaci za financijsku imovinu i otplate zajmova
	222.578,00
	111.288,42
	50

	
	UKUPNO RASHODI I IZDACI
	8.508.000,00
	2.493.842,12
	29

